
GUVERNUL ROMÂNIEI

HOTĂRÂRE

pentru aprobarea Planului de recrutare a funcţionarilor publici și a Planului de promovare în funcții publice de conducere, pentru perioada 2024-2025

    Având în vedere prevederile art. 467 alin. (5) și art. 482 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum și ale art. 17 din anexa nr. 10 la aceeași ordonanță de urgență,
ținând cont de prevederile art. VI alin. (1) din Ordonanța de urgență a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, 

luând în considerare prevederile Ordinului preşedintelui Agenţiei Naţionale a Funcţionarilor Publici nr. 243/2024 privind aprobarea Planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (1) din Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, din autorităţile şi instituţiile publice în cadrul cărora sunt stabilite funcţiile publice prevăzute la art. 385 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepţia celor care beneficiază de statute speciale în condiţiile legii,  

  În temeiul art. 108 din Constituția României, republicată,

         Guvernul României adoptă prezenta hotărâre.

Art. 1. – (1) Se aprobă Planul de recrutare a funcţionarilor publici pentru perioada 2024-2025, prevăzut în anexa nr. 1. 

(2) Se aprobă Planul de promovare în funcții publice de conducere pentru perioada 2024-2025, prevăzut în anexa nr. 2.  

Art. 2. - Planul de recrutare a funcționarilor publici și Planul de promovare în funcții publice de conducere prevăzute la art. 1 se aplică pentru funcțiile publice generale și specifice prevăzute la art. 385 alin. (1) și (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepția celor beneficiază de statute speciale în condițiile legii.

Art. 3. - (1) Funcțiile publice prevăzute în Planul de recrutare a funcționarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante,  aprobat prin Ordinul președintelui Agenţiei Naţionale a Funcţionarilor Publici nr. 243/2024 privind aprobarea Planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (1) din Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, din autorităţile şi instituţiile publice în cadrul cărora sunt stabilite funcţiile publice prevăzute la art. 385 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepţia celor care beneficiază de statute speciale în condiţiile legii sunt cuprinse în Planul de recrutare a funcționarilor publici pentru perioada 2024-2025 la pct. I, lit. A) și B) din anexa nr. 1.

(2) Pentru funcțiile publice prevăzute la alin. (1), pentru care s-a desfășurat etapa de recrutare în condițiile prevăzute la art. 467 alin. (3) lit. a) din Ordonanța de urgență a Guvernului nr. 57/2019, cu modificările şi completările ulterioare, se continuă procedura de desfășurare a etapei de selecție prevăzute la art. 467 alin. (3) lit. b), cu respectarea prevederilor titlului II, capitolele V-XII din anexa  nr. 10 la aceeași ordonanță de urgență.

(3) Funcțiile publice prevăzute la pct. II, lit. A)-C) din anexa nr. 1 sunt funcții publice vacante și funcții publice previzionate pentru vacantare pentru perioada 2024-2025, pentru care se organizează și se desfășoară în condițiile legii etapele concursului de ocupare a funcțiilor publice prevăzute la art. 467 alin. (3) din Ordonanţa de urgenţă a Guvernului  nr. 57/2019, cu modificările şi completările ulterioare.
Art. 4. – La data intrării în vigoare a prezentei hotărâri se abrogă Ordinul preşedintelui Agenţiei Naţionale a Funcţionarilor Publici nr. 243/2024 privind aprobarea Planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (1) din Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, din autorităţile şi instituţiile publice în cadrul cărora sunt stabilite funcţiile publice prevăzute la art. 385  alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepţia celor care beneficiază de statute speciale, în condiţiile legii, publicat în Monitorul Oficial al României, Partea I                     nr. 104 din 5 februarie 2024. 

Art. 5. – Anexele nr. 1 și 2 fac parte integrantă din prezenta hotărâre.
PRIM – MINISTRU 

ION-MARCEL CIOLACU

